На основу тачке 6. Одлуке о распуштању Скупштине општине Владичин Хан и образовању Привременог органа општине Владичин Хан (''Службени гласник РС'', броj 22/2023) и члана 8. и 9. Пословника Привременог органа општине Владичин Хан („Службени гласник града Врања“ бр. 22/2023), Привремени орган општине Владичин Хан, на седници одржаној дана 06.11.2023. године, донео је

**Р Е Ш Е Њ Е**

**О ИМЕНОВАЊУ ПРЕДСЕДНИКА И ЧЛАНОВА КОМИСИЈЕ ЗА**

**АДМИНИСТРАТИВНА ПИТАЊА И ИЗБОР И ИМЕНОВАЊЕ**

**I**

У Комисију за административна питања и избор и именовање именују се:

**ЗА ПРЕДСЕДНИКА:**

 Владимир Костић из Владичиног Хана.

**ЗА ЧЛАНОВЕ:**

1. Данијела Поповић из Владичиног Хана, с. Стубал
2. Данило Цветковић из Владичиног Хана, с. Житорађе
3. Јелена Стојиљковић из Владичиног Хана
4. Далибор Миленковић из Владичиног Хана

**II**

Комисија за административна питања и избор и именовање:

доноси акт о коефицијентима за обрачун и исплату плата, накнадама и другим примањима председника и чланова Привременог органа и секретара Привременог органа,

- доноси појединачна решења о платама, накнадама и другим примањима председника, чланова и секретара Привременог органа, у складу са овлашћењима, и појединачна решења о другим правима ових лица,

- решава о правима функционера по престанку функције,

- разматра предлоге за именовања, односно постављење и разрешења чланова управних и надзорних одбора, директора јавних предузећа, установа, организација и служби чији је оснивач Скупштина, општинског правобраниоца и школских одбора.

- припрема предлог за избор и именовање представника локалне самоуправе у органе одређене прописима ако није прописано да их неко други предлаже,

 - врши права и дужности у име послодавца, у складу са законом,

 -врши и друге послове утврђене Статутом општине Владичин Хан, Пословником Привременог органа општине Владичин Хан и одлукама Привременог органа општине Владичин Хан.

**III**

Мандат председника и чланова Комисије је за време трајања мандата Привременог органа општине Владичин Хан.

**IV**

Решење ступа на снагу даном доношења а објавиће се у „Службени гласник града Врања“.

**О б р а з л о ж е њ е**

Правни основ за доношење решења садржан је у одредбама тачке 6. Одлуке о распуштању Скупштине општине Владичин Хан и образовању Привременог органа општине Владичин Хан (''Службени гласник РС'', броj 94/2023) и члана 8. и 9. Пословника Привременог органа општине Владичин Хан („Службени гласник града Врања“ бр. 22/2023).

Тачком 6. Одлуке о распуштању Скупштине општине Владичин Хан и образовању Привременог органа општине Владичин Хан (''Службени гласник РС'', броj 94/2023) прописано је да се за разматрање појединих питања из делокруга Привременог органа могу образовати комисије и друга радна тела, да председника и чланове именује Привремени орган, , да се председник именује из реда чланова Привременог органа, а да чланови могу бити и грађани.

Чланом 8. Пословника Привременог органа општине Владичин Хан („Службени гласник града Врања“ бр. 22/2023), предвиђено је да за разматрање појединих питања из свог делокруга Привремени орган може да образује комисије и друга радна тела као стална и повремена радна тела, те да Привремени орган, као стално радно тело образује Комисију за административна питања и избор и именовање. Стално радно тело Привременог органа чине председник и четири члана. Председник комисије, односно другог радног тела именуjе се из реда чланова Привременог органа. Чланови комисија и других радних тела Привременог органа могу бити и грађани. Предлог за именовање и разрешење председника и чланова сталног радног радног тела даје председник Привременог органа.

 Чланом 9. Пословника Привременог органа наведене су надлежности овог сталног радног тела.

Разлог за доношење предложеног решења је именовање председника и чланова Комисије, како би иста могла да обавља послове за које је надлежна.

 Сходно одредбама Одлуке о распуштању Скупштине општине Владичин Хан и образовању Привременог органа општине Владичин Хан и Пословника Привременог органа, председник Привременог органа поднео је предлог кандидата за именовање председника и чланова сталног радног тела те се доноси ово Решење.

**Упутство о правном средству:** Против овог решења може се покренути управни спор пред Управним судом у Београду, у року од 30 дана од дана достављања решења.Тужба се предаје суду непосредно или преко поште.

**ПРИВРЕМЕНИ ОРГАН ОПШТИНЕ ВЛАДИЧИН ХАН**

**Број: 06-127/3/23-I**

Дана: 06.11.2023. године

 **Председник Привременог органа,**

 **Горан Младеновић**